บาทเปิด 34.25บาทต่อดอลลาร์ แนวโน้มแกว่งไซด์เวย์รอปัจจัยใหม่
เงินบาทเปิดตลาด 34.25บาทต่อดอลลาร์ แนวโน้มแกว่งไซด์เวย์รอปัจจัยใหม่ หลังรายงานเฟดไม่ต่างจากตลาดคาด
26 พ.ค. 2565

เมื่อวันที่ 26 พ.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 34.25 บาท/ดอลลาร์ ปรับตัวอ่อนค่าเล็กน้อยจากปิดตลาดเย็นวานนี้ที่ระดับ 34.23 บาท/ดอลลาร์ เคลื่อนไหวตามทิศทางตลาดโลกเนื่องจากตลาดยังไม่มีปัจจัยใหม่เข้ามา หลังรายงานการประชุมของเฟดที่ออกมาไม่ได้ส่งสัญญาณเรื่องทิศทางการปรับอัตราดอกเบี้ยแตกต่างไปจากเดิม ที่จะทยอยปรับขึ้นอีกสองครั้งๆละ 0.50%"บาทอ่อนค่าเล็กน้อยจากปิดตลาดเย็นวานนี้ เนื่องจากรายงานการประชุมเฟดที่ออกมาไม่มีอะไรเซอร์ไพร้ส เป็นเรื่องที่ตลาดรับรู้อยู่แล้ว ทิศทางบาทวันนี้น่าจะไซด์เวย์รอปัจจัยใหม่" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 34.15 - 34.35 บาท/ดอลลาร์